open-index/open-wikipedia-markdown huggingface dataset:
Arbitrasje

**Arbitrasje** er en strategi innen økonomi og finans som handler om å utnytte prisforskjeller på samme vare mellom to eller flere markeder. En kombinasjon av transaksjoner som baserer seg på ubalanse gjennomføres, og fortjenesten er differansen mellom markedsprisene. For akademikere er arbitrasje en transaksjon som ikke innebærer negativ kontantstrøm ved noen sannsynlig eller midlertidig situasjon, og positiv kontantstrøm i minst én situasjon; i korte trekk en risikofri fortjeneste. En person som bedriver arbitrasjehandel kalles for en **arbitrasjør**. Uttrykket brukes normalt i handel innen finansielle instrumenter, som f.eks. obligasjoner, aksjer, derivater, råvarer og valuta.

Dersom markedsprisene ikke åpner for arbitrasjegevinster, vil prisene konstituere såkalt *likevekt* eller et *arbitrasjefritt* marked. Arbitrasjelikevekt er en forhåndsbetingelse for generell økonomisk likevekt. Antakelsen om ingen arbitrasje brukes i kvantitativ finans for å kalkulere en unik, risikonøytral pris for derivater.

Statistisk arbitrasje er en ubalanse i forventede verdier. Et kasino har slik arbitrasje i nesten hvert tilfeldig spill det tilbyr &ndash; dette kalles normalt for *husfordel*.

## Arbitrasjebetingelser
Arbitrasje er mulig når én av tre betingelser oppfylles:

#Den samme varen kan ikke handles til samme pris i alle markeder («loven om én pris»). 
#To varer med identisk kontantstrøm kan ikke handles til samme pris.
#En vare med kjent fremtidig pris kan ikke handles idag til sin fremtidige pris diskontert med den risikofrie rentesatsen (eller, varen har betydelige lagringskostnader; denne betingelsen holder for korn men ikke for verdipapirer).

Arbitrasje omfatter mer enn bare å kjøpe et produkt i ett marked og selge det i et annet til en høyere pris, på et senere tidspunkt. Transaksjonene må finne sted *på samme tid* for å unngå å bli utsatt for markedsrisiko, eller risikoen for at prisene kan endre seg i et av markedene før begge transaksjonene er gjennomført. I praksis er dette bare mulig med verdipapirer og andre finansielle produkter som kan handles elektronisk.

I en forenklet verden bør en hvilken som helst vare solgt i et marked, selges til samme pris i et annet marked. Handelsmenn kan f.eks. oppleve at prisen på hvete er lavere i landbruksområder enn i byer. De kan dermed kjøpe varen billig, frakte den til et annet marked og selge den til en høyere pris. Dette er den vanligste formen for prisarbitrasje, men dette forenklede eksemplet tar ikke hensyn til kostnader for transport, lagring, risiko og andre faktorer. «Ekte» arbitrasje forutsetter at det ikke er noen markedsrisiko involvert. Dersom et verdipapir handles på mer enn én børs, oppstår det arbitrasje ved at man kjøper på den ene og selger på den andre simultant.

## Referanser


## Eksterne kilder
* Definisjon, Morningstar
Tatjana Tomasjova

**Tatjana Ivanovna Tomasjova** (russisk Татьяна Ивановна Томашова, født 1. juli 1975 i Perm) er en russisk friidrettsutøver (mellomdistanse). Tomasjova slo gjennom som langdistanseløper, men valgte etter Sommer-OL 2000 i Sydney å gå ned til  der hun har gjort sine beste prestasjoner. Tomasjova har to VM-gull og ett EM-gull på distansen. Under Sommer-OL 2004 i Athen ble det sølvmedalje på 1500 m etter Kelly Holmes, og hun tok også sølv på 1500 m i Sommer-OL 2012 i London.

Før VM i friidrett 2007 ble hun skadet på trening og mistet dermed muligheten til å ta sin tredje strake gullmedalje i øvelsen. Foran Sommer-OL 2008 ble hun utestengt for doping etter forsøk på å manipulere en dopingtest.

## Referanser


## Eksterne lenker
*
Overhalla-saken

**Overhalla-saken** er en drapssak i Overhalla kommune i Trøndelag i april 2007.

Natt til 30. april 2007 ble 35 år gamle Anne Grete Vollum og syv år gamle Cicilie Watnan Lian drept på Skogmo i Overhalla. Vollums fraseparerte ektefelle Bahadir Mirzaolimov ble senere siktet og tiltalt for drapene.  

Den 2. november 2007 ble Mirzaolimov i Namdal tingrett dømt til 21 års fengsel for frihetsberøvelse, voldtekt og to drap.

## Eksterne lenker
* Dobbeltdrapet i Overhalla hos *[[VG]]*
Giovanni Lombardi

**Giovanni Lombardi** (født 20. juni 1969 i Pavia, Italia) er en tidligere italiensk proffsyklist. Han ble proff i 1992 og la opp etter sesongen 2006.

## Lag
* 1992 – 1994: Lampre
* 1995 – 1996: Polti
* 1997 – 2001: Team Telekom
* 2002: Acqua e Sapone
* 2003 – 2004: Domina Vacanze
* 2005 – 2006: Team CSC

## Viktigste resultater

## Eksterne lenker
*
9,3 × 62 mm

**9,3 × 62 mm** er en patron for rifle som passer til jakt på større dyrearter i Afrika, Europa og Nord-Amerika. Den ble utviklet av børsemakeren Otto Bock i Berlin i 1905.

## Bakgrunn
9,3 × 62 ble utviklet for å passe i Gewehr 98-mekanismen, derfor blir den ofte feilaktig omtalt som 9,3 × 62 «Mauser». Den korrekte betegnelsen er kun 9,3 × 62. Afrikanske jegere og nybyggere valgte ofte militære våpen pga. driftssikkerhet og lav pris, men myndighetene forbød ofte sivile å bruke militære kalibre. 9,3 × 62 har aldri vært noe militært kaliber og hadde derfor ikke dette problemet. I dag leveres mange forskjellige rifler i 9,3 × 62.

## Ammunisjon
Standardladningen i 9,3 × 62 var en 18,5&nbsp;g (286 grains) kule med en utgangshastighet rundt 655&nbsp;m/s ( fps). Etter første verdenskrig ble ladningene økt, slik at hastigheten ble rundt 730 m/s ( fps), og det kom også lettere kuler. Fabrikkammunisjon er nå tilgjengelig fra Norma, Lapua og RWS.

## Bruk
9,3 × 62 er populær i Europa, og særlig i Skandinavia. Den blir ansett som en ideell patron for elg og bjørn. Det samme gjelder for dyr av tilsvarende størrelser på andre kontinenter.

## Se også
* Liste over patrontyper
* 9 mm-kaliber

## Referanser




## Eksterne lenker
*  The 9,3 × 62 mm Mauser is making a strong come back! hos reloadersnest.com (Arkivert)
*  The 9.3 × 62 Mauser hos african-hunter.com (Arkivert)
Kredittvurderingsbyrå

Et **kredittvurderingsbyrå** eller **kredittratingbyrå** er et selskap som gir en kredittvurdering av en person, et selskap eller til og med et land (makro-rating).

Når det gjelder kredittrating, blir det foretatt en kredittvurdering av utstederne av forskjellige typer obligasjoner. Normalt er disse utstederne selskaper, byer, ideelle organisasjoner eller nasjonale myndigheter som utsteder gjeldsverdipapirer som omsettes i et annenhåndsmarked. En kredittvurdering anslår kredittverdigheten, som er utstederens evne til å betale tilbake et lån, og denne vurderingen påvirker rentesatsen som brukes. Rentesatsene varierer mellom obligasjoner og baseres på risikobasert prising, en slags prisdiskriminering basert på forskjellige forventede kostnader ved de forskjellige kjøperne, som gjenspeiles i kredittvurderingen. 

Det er en klar distinksjon mellom kredittratingbyråer (Credit Rating Agencies: CRA) og kredittvurderingsbyråer. Utstedere av verdipapirer vil typisk kjøpe en rating av et ratingbyrå som Moody's for å kunne verdisette verdipapirene riktig. Mens en bank eksempelvis vil kjøpe kredittvurderingløsninger av et selskap som Experian, for å kunne ta en beslutning om en person/foretak får innvilget lån (og på hvilke premisser), basert på ønsket risiko.

De mest kjente ratingselskapene er Moody's, Standard & Poor's og Fitch Ratings. I USA snakker man om «de tre store» kredittvurderingsbyråene, som er Experian, Equifax og TransUnion.

De mest kjente kredittvurderingsbyråene i Norge er Experian, (tidligere CreditInform) og AAA Soliditet (tidligere Dun & Bradstreet) som i 2011 kjøpte opp kredittvurderingstjenesten av Lindorff.

## Se også
* ARC Ratings

## Referanser
Segeberg

**Segeberg** er et administrativt distrikt (Kreis) i den tyske delstaten Schleswig-Holstein. Segeberg ligger mellom byene Hamburg, Lübeck og Neumünster, og har Bad Segeberg som adminstrasjonssentrum. Segeberg er en del av Metropolregion Hamburg.

## Administrativ inndeling
Distriktet er inndelt i 95 kommuner (Gemeinde). 88 kommuner er administrativt underordnet et av 8 amt, mens 7 kommuner og byer er såkalt amtsfrie og står direkte under distriktet.

**Amter med tilhørende kommuner**

## Referanser


## Eksterne lenker
* Hjemmeside
Tentakel

En **tentakel** er et avlangt, fleksibelt organ som finnes hos noen dyr, spesielt virvelløse dyr. Ordet brukes også om hårene på bladene til noen kjøttetende planter. Vanligvis brukes tentakler til å spise, føle og gripe med.
Fylkesvei 382 (andre betydninger)

I Norge finnes **fylkesvei 382** i de følgende fylkene:

*Fylkesvei 382 (Akershus)
*Fylkesvei 382 (Hordaland)
*Fylkesvei 382 (Nordland)
*Fylkesvei 382 (Rogaland)
Fylkesvei 324 (andre betydninger)

I Norge finnes **fylkesvei 324** i de følgende fylkene:

*Fylkesvei 324 (Aust-Agder)
*Fylkesvei 324 (Hedmark)
*Fylkesvei 324 (Møre og Romsdal)
*Fylkesvei 324 (Nordland)
Francis Lane

**Francis Adonijah Lane** (født 23. september 1874, død 17. februar 1927) var en amerikansk friidrettsutøver.

Lane deltok i de første moderne olympisk lekene i Athen 1896. Han konkurrerte på sprintdistansen 100 meter og vant det første heatet med tiden 12,2 sekunder. I finalen kom han på delt tredjeplass med tiden 12,6.

## OL-medaljer
* 1896  Athen -  Bronse på 100 meter menn  USA

## Referanser


## Eksterne lenker
*
Fylkesvei 307 (andre betydninger)

I Norge finnes **fylkesvei 307** i de følgende fylkene:

*Fylkesvei 307 (Aust-Agder)
*Fylkesvei 307 (Hordaland)
*Vestfold (primær fylkesvei)
Annenhåndsmarked

Et **annenhåndsmarked**, eller **sekundærmarked** (engelsk: *secondary market*), er et finansmarked for handel av verdipapirer som allerede har blitt utstedt i en emisjon. I Norge er det fremste annenhåndsmarkedet for aksjer Oslo Børs, hvor investorer kan handle med hverandre uten direkte tilknytning til aksjens utsteder.

I et sekundærmarked selger eiere eller kreditorer til hverandre, og gir dermed mulighet til eierskapsoverføring av verdipapirer. Selv om virksomheter kun er direkte involvert i primærmarkedstransaksjoner, er fortsatt sekundærmarkeder kritiske for store virksomheter, da investorer er mye mer villig til å kjøpe verdipapirer i primærmarkedet om de vet at disse verdipapirene fortsatt kan selges videre om ønskelig. 

Det finnes to typer annenhåndsmarkeder: **forhandlermarked** (engelsk: *dealer market*) og **auksjonsmarked** (engelsk: *auction market*). Et eksempel på auksjonsmarked er Oslo Børs. Generelt sett kjøper og selger forhandlere for egen risiko, som en bilforhandler kjøper og selger biler. I kontrast parer meglere og agenter derimot kjøpere og selgere, uten å selv eie varen som selges eller kjøpes. Et eksempel er en boligmegler, som vanligvis ikke kjøper og selger hus. Forhandlermarked for aksjer og langsiktig gjeld kalles *[[over-the-counter]]*-markeder (OTC; norsk: «over disken»). Dette navnet stammer fra tiden da slike verdipapirer ble solgt fysisk over disk; i dag er forhandlere knyttet sammen elektronisk. Auksjonsmarkedet står ut fra forhandlermarked på to måter: for det første har auksjonsmarkeder en fysisk beliggenhet (som Oslo Børs eller New York-børsen). For det andre foretas mesteparten av kjøp og salg i et forhandlermarked av forhandleren, mens et auksjonsmarkeds hovedformål er å pare de som ønsker å selge med de som ønsker å kjøpe; følgelig spiller forhandlere en begrenset rolle. 

De fleste store firmaers aksjer blir handlet i organiserte auksjonsmarkeder, hvorav det største markedet er New York Stock Exchange (NYSE). Andre eksempler er Euronext og London Stock Exchange. I tillegg til aksjemarkeder finnes det er stort OTC-marked for aksjer. Amerikanske NASDAQ, og mange aksjepapirer solgt på London-børsen, er begge eksempler på OTC-markeder. Det faktum at OTC-markeder ikke har en fysisk beliggenhet gjør at landegrenser ikke utgjør et betydelig hinder; som følge er det i dag et stort internasjonalt *over-the-counter* gjeldsmarked. 

Begrepene brukes også om bruktmarkeder, hvor varer kjøpes og selges i etterkant av førstegangskjøpet. Markedet som oppstår rett etter at et verdipapir utstedes, kalles ofte for et ettermarked. Når nylig utstedte aksjer noteres på en børs, kan investorer og spekulanter enkelt handle disse ved at markedspleiere tilbyr kjøp og salg av den nye aksjen.

## Se også
*Primærmarked

## Referanser

-------
Caspar Conrad Rafn

**Caspar Conrad Rafn** (født 4. september 1763 i Viborg, død 15. august 1830 i Randers) var en dansk-norsk embetsmann, blant annet den første amtmann i Nordre Trondhjems amt.

Rafn var cand.jur. og kom fra stilling som *assessor i politiretten* i København da han 16. januar 1805 ble utnevnt til første amtmann i det nyopprettede Nordre Trondhjems amt. Som fylkesmann bodde han på sin hustru *Michelle Otilia Andersens* (*Madam Hagerup*) gård «Gudmundhus» i Verdal. Rafn søkte avskjed høsten 1814, da han var skeptisk til det nye Norges statsordning.

Etter sin tid i Nord-Trøndelag var Rafn blant annet rådmann i Randers og *Herredsskriver* i Nørhald, Støvring og Galten herreder. Han hadde tittel av *etatsråd*. Han skal ha vært barnløs.

Hans Magnus Ystgaards enakters skuespill *Avskjed for Caspar Conrad Rafn* ble fremført av dramalinjen ved Inderøy videregående skole i 2004/05, i anledning fylkets 200-årsjubileum. Stykket fremstiller en tenkt teateroppførelse gitt av Trondhjems Dramatiske Selskab i anledning av at Rafn som den første amtmann i Nord-Trøndelag tok avskjed i 1815. 

## Referanser


## Kilder
* genealogi.no Rentekammerets norske bestallinger 1660-1814
* *Nord-Trøndelag, amtmenn og fylkesmenn 1804-1972*. Steinkjer, 1972
Fylkesvei 360 (andre betydninger)

I Norge finnes **fylkesvei 360** i de følgende fylkene:

*Fylkesvei 360 (Hordaland)
*Telemark (primær fylkesvei)
*Fylkesvei 360 (Troms)
*Fylkesvei 360 (Vest-Agder)
University of California, Berkeley

**University of California, Berkeley** (ofte kalt «Berkeley» eller bare «Cal») er et delstateid universitet beliggende i byen Berkeley i Alameda County i California. Universitetet ble grunnlagt i 1868. Det er det eldste av de ti universitetene som er tilknyttet det offentlige University of California-systemet og anses som det aller fremste blant disse.

University of California, Berkeley har en vitenskapelig stab på 2&nbsp;026 og et studenttall på 33&nbsp;933 i 2006, herav om lag 23&nbsp;500 laveregradsstudenter og 10&nbsp;500 høyeregradsstudenter. Skolepengene i 2006 var 6&nbsp;554 dollar for studenter hjemmehørende i California. Det tilbys eksamener opp til doktorgrad ved Berkeley.

På 1960-tallet var University of California, Berkeley et sentrum for den radikale studentbevegelsen.

På Berkeleys campus er to landemerker: Sather Gate og Sather Tower. Disse ble donert av Peder Sæthers enke etter hans død.

Blant forskerne er økonomen og historikeren Barry Eichengreen.

## Berkeleys biblioteksystem
Per 2006 har Berkeley' biblioteksystem over 11 millioner bind og vedlikeholder over 70 000 serielle titler.

Berkeleys 32 biblioteker som knyttet til sammen utgjør det fjerde største akademiske bibliotek i USA.

Et av bibliotekene, Bancroft Library, som har over 400 000 trykte bind,  vedlikeholder en samling som dokumenterer historien til den vestlige delen av Nord-Amerika, og med særlig vektlegging av California, Mexico og Sentral-Amerika.

## Nordmenn og Berkeley
Berkeley er et populært sted for norske studenter, og flere av de mest velkjente institusjonene i Norge har utvekslingsavtaler med universitetet. Disse er organisert gjennom Berkeleys *Extension program* ved hjelp av den norske professoren Trond Petersen.

Flere norske utdanningsinstitusjoner har avtale med Berkeley:
*Norges Handelshøyskole
*Universitetet i Agder
*Handelshøyskolen BI
*NTNU  
*Universitetet i Bergen
*Universitetet i Oslo
*Høyskolen Kristiania
*Nord universitet
* Det teologiske Menighetsfakultet

Berkeley er ellers kjent for å være lærestedet der kronprins Haakon studerte statsvitenskap og avla bachelorgrad i 1999.

## Referanser


## Eksterne lenker
*
Greenland Development

**Greenland Development AS** er et allmennyttig grønlandsk selskap, som er underlagt Grønlands hjemmestyre. 

Selskapet er etablert for å øke den kommersielle utnyttelsen av vannkraft, ved å tiltrekke seg og bistå internasjonale virksomheter som driver innen kraftintensive næringer som f.eks. aluminiumsproduksjon. 

De har hovedkontor i Nuuk (Godthåb). 

Det første vannkraftverket som ble etablert på Grønland var Kangerluarsunnguaq-verket som forsyner Nuuk med strøm. Dette stod ferdig i 1993. 

## Eksterne lenker
* Greenland Development
Fylkesvei 320 (andre betydninger)

I Norge finnes **fylkesvei 320** i de følgende fylkene:

*Fylkesvei 320 (Hedmark)
*Fylkesvei 320 (Oppland)
*Fylkesvei 320 (Rogaland)
*Fylkesvei 320 (Vest-Agder)
Fylkesvei 397 (andre betydninger)

I Norge finnes **fylkesvei 397** i de følgende fylkene:

*Fylkesvei 397 (Hordaland)
*Fylkesvei 397 (Møre og Romsdal)
*Fylkesvei 397 (Nord-Trøndelag) (før 1. januar 2018)
*Fylkesvei 397 (Oppland)
Fylkesvei 321 (andre betydninger)

I Norge finnes **fylkesvei 321** i de følgende fylkene:

*Fylkesvei 321 (Aust-Agder)
*Fylkesvei 321 (Finnmark)
*Fylkesvei 321 (Hedmark)
*Fylkesvei 321 (Møre og Romsdal)
*Fylkesvei 321 (Nordland)
*Fylkesvei 321 (Oppland)
*Fylkesvei 321 (Rogaland)
*Fylkesvei 321 (Troms)
*Fylkesvei 321 (Vest-Agder)
Fylkesvei 327 (andre betydninger)

I Norge finnes **fylkesvei 327** i de følgende fylkene:

*Fylkesvei 327 (Akershus)
*Fylkesvei 327 (Møre og Romsdal)
*Fylkesvei 327 (Rogaland)
Fylkesvei 394 (andre betydninger)

I Norge finnes **fylkesvei 394** i de følgende fylkene:

*Fylkesvei 394 (Hedmark)
*Fylkesvei 394 (Hordaland)
*Fylkesvei 394 (Møre og Romsdal)
*Fylkesvei 394 (Rogaland)
*Fylkesvei 394 (Sogn og Fjordane)
Rengo (Chile)

**Rengo** er en by i Chile og kommune i VI–region (O'Higgins). Byen har rundt 50 000 innbyggere og ligger 28 km sør for Rancagua og 123 km sør for Santiago de Chile.

Kjente vinmerker fra Rengo er: *Misiones de Rengo* og *Torreon de Paredes*.

## Eksterne lenker
*
Uføretunnelen

**Uføretunnelen** er en 610 meter lang tunnel på europavei 39 i Stord kommune i Vestland. Tunnelen går gjennom Uføro sør for Jektevik og ble åpnet 1. oktober 2004.

Tunnelen ble midlertidig stengt 22. november 2007 etter at en inspeksjon påviste sprekker i brannsikringshvelvet i tunnelen.

## Se også
*Veitunneler i Norge

## Referanser
Dødsfellen

***Dødsfellen*** (originaltittel: *Deathtrap*) er en amerikansk krim-komedie fra 1982 regissert av Sidney Lumet. Hovedrollene spilles av Michael Caine, Christopher Reeve og Dyan Cannon. Filmen er basert på et skuespill skrevet av Ira Levin.

## Handling
Sidney Bruhl (Caine) er en forfatter med svekkede ambisjoner som overfor sin kone fleiper med å myrde en yngre forfatterspire (Reeve) i den hensikt å stjele skuespillet hans. Når den unge forfatteren kommer på besøk til paret og Bruhl for vite at ingen andre vet om manusets eksistens enn de tre, får fleipen om å myrde ham et mer alvorlig innhold.

## I rollene
(utvalg)
* Michael Caine –  Sidney Bruhl 
* Christopher Reeve –  Clifford Anderson 
* Dyan Cannon –  Myra Elizabeth Maxwell Bruhl 
* Irene Worth –  Helga Ten Dorp 
* Henry Jones –  Porter Milgrim 
* Joe Silver –  Seymour Starger

## Eksterne lenker
*
10 mm Auto

**10 mm Auto** er en patron for pistol, utviklet av ammunisjonsprodusent FFV Norma AB Sverige.

Patronen ble introdusert i 1983 for Bren Ten pistolen. Patronen ble valgt av FBI i USA som tjenestevåpen, men viste seg fort å være for kraftig for enkelte ansatte, samt at pistolene i dette kaliberet ble for store for ansatte med små hender. Dette førte til konstruksjonen og senere overgang av FBI til en kortere versjon av patronen, kjent som .40 Smith & Wesson.

10 mm AUTO ligger et sted mellom .357 Magnum og .41 Magnum i munningsenergi.

## Se også
*.40 Smith & Wesson
*Liste over patrontyper

## Referanser
Jón Þór Birgisson

__NOTOC__
**Jón Þór Birgisson** (født 23. april 1975), også kjent som **Jónsi**, er en islandsk gitarist og vokalist, kjent som frontfigur i bandet Sigur Rós og som soloartist. 

Birgisson er født og oppvokst i Reykjavík på Island. Han frontet grunge rock-bandet Stoned i perioden 1992–1993, og var i en kort periode vokalist og frontfigur i bandet Bee Spiders. I august 1994 startet han bandet Sigur Rós sammen med bassist Georg Hólm, og tidligere trommeslager Ágúst Ævar Gunnarsson. 

Han har også laget solomateriale under navnet *Frakkur*, og ga i 2006 ut billedboken *Riceboy Sleeps* sammen med partneren Alex Somers. I 2010 ga han ut soloalbumet *Go* under artistnavnet Jónsi. For albumet ble han den første vinneren av den nordiske musikkprisen Nordic Music Prize som ble delt ut under  2011.

Birgisson er homofil og blind på høyre øye.

## Diskografi
* *Riceboy Sleeps* (2009, gitt ut av duoen Jónsi & Alex)
* *Go* (2010, under artistnavnet Jónsi)

## Referanser


## Eksterne lenker
* 
* 
* 
* 
* ''Eighteen seconds before sunrise'' &ndash; offisiell nyhetsside om Sigur Rós
Kangaamiut atuarfiat

**Kangaamiut atuarfiat** er den eneste folkeskolen i bygda Kangaamiut, som ligger i Maniitsoq kommune, på vestkysten av Grønland.

Skolen hadde 81 elever i skoleåret 2005/06.

Skolebestyrer er Bilha Petersen.

## Eksterne lenker
* Bilde av skolen
Napasup atuarfia

**Napasup atuarfia** er den eneste folkeskolen i bygda Napasoq, som ligger i Maniitsoq kommune, som ligger på vestkysten av Grønland. 

Napasoq er den minste bygda i kommunen, med kun 99 innbyggere pr 2007. Skolen hadde 11 elever pr 2004, fordelt på to klasser, og med to lærere.
Ole Rugland

**Ole Rugland** (født 1955) er en norsk forretningsmann. Han innehar en rekke styreverv og er blant annet styreleder i Viking Stadion.

Opprinnelig er han utdannet ingeniør, og i tillegg har han en master i ledelse. Han eier og leder bedriften Skanem. Bladet *[[Kapital (tidsskrift)|Kapital]]* anslo hans formue til 1,9 milliarder kroner i 2021. Rugland er oppvokst i Viking, og fotball har vært en viktig del av livet hans. Han spilte fotball fra han var 8 til 20 år gammel, før han gikk over til 3.- og 4.-divisjonsfotball. I tillegg har han C-kurs som trener, og er nå trener for j-96 på Hinna. Mangeårig styreleder i Viking og storaksjonær i klubben. God for hundrevis av millioner og på Kapitals liste over Norges 400 rikeste. Ole Rugland er æresmedlem i Viking fra 2009.

## Referanser
Magne Revheim

**Magne Revheim** (født 1950) er en norsk advokat og forretningsmann. Han har vært styreleder i Sportsklubben Brann og ble i 2010 æresmedlem i klubben. Han ble i 2004 president i NAF.

## Referanser
Erik Forgaard

**Erik Forgaard** (født 7. september 1961) er en norsk forretningsmann. Han er daglig leder i Viking Fotballklubb.

I november 2009 ble det klart at Forgard slutter i Viking for å bli konsernsjef i Kverneland Bil AS.

## Referanser
Dave Sullivan

**Dave Sullivan** er en britisk musiker og gitarist. Han var den første som spilte gitar sammen med Terry Rance i heavy metal-gruppen Iron Maiden, der han spilte fra 1975 til jula 1976. 

Han sluttet i bandet etter at grunnleggeren, Steve Harris. ville ta inn en tredje gitarist, Dave Murray. Sullivan og Rance ville ikke dette fordi de var altfor uvanlig, så de sluttet i bandet. Det var også på grunn av at de hadde gode jobber og ikke ville legge ned alt for mye tid på bandet, noe resten av medlemmene ville. 

## Se også
*Iron Maiden

## Eksterne lenker
*
Mimi Berdal

**Mimi Kristine Berdal** (født 15. juni 1959) er en norsk advokat og forretningskvinne. 

Hun er nestleder i styrene i Rocksource og Itera Consulting Group og styremedlem i allmennaksjeselskapene Gjensidige Investeringsrådgivning, Synnøve Finden, Copeinca, 24SevenOffice, Q-Free, Hansa Property Group, Hafslund Infratek, DNB NOR Eiendomsinvest I-IV og Stx Europe. Berdal var tidligere styreleder i Stabæk Fotball og Norsk Helsetelefon 24. Fra 2013 er hun styreleder i REC Silicon.

## Referanser
Bob Sawyer

**Bob Robert Sawyer** spilte gitar i det britiske heavy metal-bandet Iron Maiden i 1976. Han gikk under artistnavnet Rob Angelo. Han gjorde et opptak med Praying Mantis og Weapon i 1981. Da han sluttet der fortsatte han med The Rauch & Roll Band og senere med bandet High Roller.

## Se også
*Iron Maiden
Remavatnet

**Remavatnet** (også kalt **Rimavatnet**) er en innsjø i Sogndal kommune. Den er en del av Gaularvassdraget, og ligger på Gaularfjellet, nær kommunegrensen mellom Sogndal og Sunnfjord. Navnet kommer fra fjellet Rimma som ligger rett nord for vannet.

## Referanser
Arne Aambakk

**Arne Aambakk** (født 23. desember 1941) er en norsk forretningsmann. Han er styreleder i Sportsklubben Herd. Han var tidligere styreleder i Aalesunds fotballklubb.

Aambakk er styreleder i Destinasjon Ålesund & Sunnmøre. Han er også medlem av disiplinærutvalget i Norges Fotballforbund.

## Referanser
Arve Mokkelbost

**Arve Mokkelbost** (født 9. august 1945) er en norsk tidligere forretningsmann og fotballtrener. Mokkelbost kommer fra Frei på Nordvestlandet og moderklubben er Clausenengen . Han var tidligere trener i Sportsklubben Brann, Karlstad BK og Djurgårdens IF, samt Norge U-19, Frigg, Ready og Holmen . Han var i en kort periode daglig leder i Fredrikstad fotballklubb.
## Referanser
Holmevatnet (Gaular)

**Holmevatnet** er en innsjø i Sunnfjord kommune i Vestland. Det er en del av Gaularvassdraget, og ligger på Gaularfjellet, nær kommunegrensen mellom Balestrand og Gaular. Utløpet fører videre mot Byttevatnet og videre fram Eldalsdalen.

## Referanser
Kredittverdighet

**Kredittverdighet** er en persons, bedrifts, eller til og med et lands evne til å betjene sin gjeld. For å beskrive obligasjoners kredittverdighet deles disse inn i kredittverdighetsklasser av ratingbyråer som Moodys, Fitch og Standard & Poors. Klassene betegnes ofte i en skala fra *AAA* til *D*, der AAA viser til størst betalingsdyktighet.

Ratingene til f.eks Standard & Poor's kategoriseres fra AAA som beste score, til C eller D som dårligste score. I 2011 falt Hellas ned på score CC, det nest laveste nivået. Land med score "R" er underlagt administrative oppfølging og faller i praksis under "D"-nivået. Den 6.august 2011 ble USA nedgradert fra AAA til AA+, mens Kina på samme tidspunkt har scoren AA-. 

Score hos kredittratingbyråer er utslagsgivende for markedets vurdering av sannsynligheten for at et land (eller et selskap) kan innfri de forpliktelser som er inngått overfor kreditorer og investorer. Land og store selskaper som utsteder f.eks obligasjoner, vil få redusert score dersom byrået anser det som sannsynlig at landet eller selskapet i framtiden vil være mindre i stand til å innfri forpliktelsene i form av renteutbetaling eller innfrielse av obligasjonene. Markedet vil reagere på en slik nedvurdering ved å sette opp rentene landet eller selskapet må betale for lån (eksempelvis obligasjonslån).

Også i kredittvurderingen av personer og mindre bedrifter, benytter kredittvurderingsbyråer som Experian, Dun & Bradstreet og Lindorff stadig mer såkalt kreditt-scoring, hvor man gir en poengsum basert på sannsynligheten for mislighold. Experian i Norge har inngått et samarbeid med fintech-aktøren Defero, som går ut på å tilby privatpersoner gratis innsyn i egne kredittdata.

Faktorer som påvirker kreditt-scoringen er blant annet historisk evne til å betale regninger, samt om man har eksisterende betalingsanmerkninger eller inkassosaker. Det er verd å merke seg at en person kan bli vurdert som ikke-kredittverdig ved ikke å betale gjeld, og bli registrert som dårlig betaler i perioden mens gjelden blir tvangsinndrevet. Dette påvirker også mulighet for lån til bolig fra tradisjonelle banker, samt til forbrukerformål, selv om det finnes nisje-banker som likevel gir boliglån til de med betalingsanmerkning. Man vil være registrert som ikke-kredittverdig inntil man har betalt ned utestående gjeld. 

## Se også
* Obligasjoners kredittvurdering
* Kredittvurdering

## Referanser
Byttevatnet

**Byttevatnet** er et vann som ligger i Gaularkommune i Sogn og Fjordane. Det er en del av Gaularvassdraget, og ligger på Gaularfjellet, nær Langestølen. Utløpet fører videre mot Myravatnet og videre fram Eldalsdalen.

## Referanser
Daniel Heradstveit

**Daniel Heradstveit** (født 4. september 1940 i Hardanger, død 7. februar 2018 i Oslo) var en norsk statsviter og samfunnsforsker.

Heradstveit tok magistergraden i statsvitenskap ved Universitetet i Oslo i 1967 på avhandlingen «Stortingsdebatten om EEC». I 1979 avla han doktorgraden (dr.philos.) med avhandlingen *The Arab-Israeli conflict: psychological obstacles to peace*.

Heradstveit var tilknyttet Norsk utenrikspolitisk institutt (NUPI) fra 1969 hvor han var forsker og senere forskningssjef. Han var instituttets direktør 1979-1981. I 1983–1984 var han gjesteprofessor ved Johns Hopkins-senteret i Bologna og professor II ved Institutt for sammenliknende politikk ved Universitetet i Bergen 1986-1996. Han var tilknyttet Syracuse University i New York fra 2005. I årene 1995–2000 var han rådgiver og politisk analytiker for Statoil.

Heradstveit var ekspert på politiske konflikter og prosesser i Midtøsten. Hans sosialpsykologiske perspektiver  basert på inngående intervjuer med politiske leder i Israel og arabiske land var et viktig nybrottsarbeid som fikk internasjonal anerkjennelse. Han studerte også den politiske utvikling i muslimske land utenfor den arabiske verden, særlig i Kaukasus, Sentral-Asia og Tyrkia. I de senere år arbeidet han særlig med og publisert arbeider om Iran. Heradstveit beskjeftiget seg også med retorikk og politisk kommunikasjon og var, sammen med Tore Bjørgo, forfatter av læreboken *Politisk kommunikasjon: Introduksjon til semiotikk og retorikk* (1987). Han var en av de første statsvitere i Norge som tok opp studiet av terrorisme og utga i 1993 boken *Politisk terrorisme*, sammen med Tore Bjørgo.

Daniel Heradstveit var formann i Det Norske Studentersamfund i 1967. Han var bror av NRK-journalisten Per Øyvind Heradstveit (1932–2004).

## Referanser


## Eksterne lenker
* Presentasjon fra NUPI
Den nordlige krone

**Den nordlige krone** (latin *Corona borealis*) er et stjernebilde på den nordlige himmelhvelving.

## Referanser


## Eksterne lenker
*
Niaqornat

**Niaqornat** er ei bygd i Avannaata kommune, som ligger på vestkysten av Grønland. Bygda hadde 37 innbyggere i 2018.

Bygda ligger på nordkysten av Nuussuaq-halvøya, ca. 80 km fra Uummannaq. Bygdas folkeskole hadde ni elever i 2006.

## Referanser


## Eksterne lenker
* Kommunens hjemmeside
* www.arktiskebilleder.dk Historiske bilder fra Niaqornat.
30. serierunde i Adeccoligaen 2007

**30. serierunde i Adeccoligaen 2007** var siste og avsluttende runde i Adeccoligaen dette året og startet som en full runde den 4. november, med åtte kamper som alle startet klokken 13.00. Molde og Hamarkameratene rykket opp til Eliteserien, mens Bodø/Glimt spiller kvalifiseringskamper mot Odd Grenland. Sparta Sarpsborg, Tromsdalen, Skeid og Mandalskameratene rykker ned til 2. divisjon.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
Moody’s Corporation

**Moody's Corporation** er et amerikansk kredittrating-byrå som ble etablert i 1909 av John Moody. Det er holdingselskap for **Moody's Investors Service** e **[[Moody's Analytics]]**, som driver med finansiell analyse av kommersielle og statlige organisasjoner. Selskapet vurderer også kredittverdigheten til låntakere av obligasjoner ved bruk av en standardisert vurderingsskala. Moody's har en 40 % eierandel av verdens kredittratingmarked. Selskapet er blant de tre største på sitt område, sammen med Standard & Poor's og Fitch Ratings.

## Referanser


## Eksterne lenker
* 
* 
* Moody's Analytics – selskapets hjemmeside
Nordisk samisk institutt

**Nordisk Samisk Institutt (NSI)** var en nordisk kultur- og forskningsinstitusjon i Kautokeino opprettet i 1973. Instituttet er nå underlagt Sámi allaskuvla / Samisk høgskole og har som formål *gjennom forskning å styrke og utvikle [[samisk språk]], kultur og samfunnsliv sett i et allsamisk perspektiv.*

Instituttets virksomhet finansieres delvis av Nordisk ministerråd, Utdannings- og forskningsdepartementet (Norge), Utbildingsdepartementet (Sverige) og Undervisnings-ministeriet (Finland) i henhold til egen erklæring og etter avtalt fordeling. Tidligere Nordisk Samisk Institutt er i dag samlokalisert med resten av Samisk høgskole i et felles vitenskapsbygg i Kautokeino, Diehtosiida.

Instituttet ble etablert i 1973 som en forsknings- og allmennkulturell institusjon og en del av Nordisk ministerråds organisasjon. Etter hvert ble virksomheten endret til samisk forskning som hovedaktivitet. I dag er det omkring tjue seniorforskere og forskere som gjennomfører forskningsprosjekter innen samisk språk, samfunns- og rettsforskning. Forskningen drives frem gjennom samarbeid med andre forsknings- og utdanningsinstitusjoner med et allsamisk og internasjonalt utgangspunkt. 

Samisk forskning er av avgjørende betydning for å utvikle det samiske samfunn for fremtiden. Et hvert urfolkssamfunn har behov å bygge opp egen kunnskap og kompetanse. Å bidra til utvikling av internasjonal urfolksforskning er en viktig målsetting for instituttet. 

## Språkforskning
Bruk av samisk språk i forskningen er vesentlig for Nordisk Samisk institutt. Instituttets språkforskning er rettet mot språkets lingvistiske struktur og vilkårene for bruk av språket. Sosiolingvistiske forskningsprosjekter gir kunnskap til nytte for tilrettelegging for bruk av samisk språk i samfunnet.
 
## Rettsforskning
Instituttets rettsforskning har hatt som siktemål å undersøke samenes historiske og eksisterende rettsstilling. Økt press på bruken av samiske områder har bidratt til at instituttet har prioritert rettigheter til land og vann. Rettsforskningen omfatter internasjonal folkerett, samerett og rettshistorie. 
 
## Samfunnsforskning
Instituttets samfunnsforskning omfatter sosiale, kulturelle, politiske og økonomiske betingelser for samisk samfunnsliv, inkludert endringsprosesser og individets og samfunnets måte å forholde seg til disse prosessene. Sentrale temaer i samfunnsforskningen er forvaltning av naturressurser, samiske natur- og landskapspraksis og samiske primærnæringer. Reindriftsforskningen ved NSI er tverrdisplinær med tilknytninger til forskning ved andre institusjoner. 

## Publikasjoner
Instituttets forskning publiseres primært gjennom skriftserien **[[Dieđut]]**. **Sámi dieđalaš áigečála** er et tidsskrift som utgis gjennom et samarbeid mellom Samisk høgskole, Senter for samiske studier ved Universitetet i Tromsø og Nordisk Samisk Institutt.

## Referanser
Bjørn Laugaland

**Bjørn Laugaland** (født 3. juli 1957, død 17. desember 2022) var ordfører i Hjelmeland kommune fra 2007 til 2011 og ble på ny valgt til ordfører etter kommunestyrevalget i 2015, og satt frem til han gikk av 2. november 2022.  Han representerte Senterpartiet. Han har vært medlem av  Hjelmeland kommunestyre i to omganger, fra 1995 til 2003 og fra 2007 til 2022.

Laugaland var sauebonde på Nesland og har vært selvstendig næringsdrivende innen bygg og anlegg fra 1980.

Han var gift og har tre barn.  

## Politisk aktivitet
* Medlem i kommunestyret (1995–2003 og 2007–2022)
* Medlem i areal- og forvaltningsutvalget (1995–1999)  
* Leder i areal- og forvaltningsutvalget (1999–2003)  
* Medlem i kontrollutvalget (2003–2007)
* Ordfører (2007–2011 og 2015-2022)

## Referanser
Standard & Poor’s

**Standard & Poor's** (**S&P**) er et amerikansk kredittvurderingsbyrå. Det er en divisjon i McGraw-Hill som publiserer finansiell forskning og analyse av aksjer og obligasjoner. De vurderer også kredittverdigheten til lånetakere (utstedere) av obligasjoner ved bruk av en standardisert vurderingsskala. Selskapet er blant de tre største på sitt område, sammen med Moody's og Fitch Ratings.

Ratingene til S&P kategoriseres fra AAA som beste score, til C som dårligste score. I 2011 falt Hellas ned på score CC, det laveste nivået. Land med score "R" er underlagt administrative oppfølging og faller i praksis under "C"-nivået. Den 6.august 2011 ble USA nedgradert fra AAA til AA+, mens Kina på samme tidspunkt har scoren AA-. 

Score hos kredittratingbyråer er utslagsgivende for markedets vurdering av sannsynligheten for at et land (eller et selskap) kan innfri de forpliktelser som er inngått overfor kreditorer og investorer. Land og store selskaper som utsteder f.eks obligasjoner, vil få redusert score dersom byrået anser det som sannsynlig at landet eller selskapet i framtiden vil være mindre i stand til å innfri forpliktelsene i form av renteutbetaling eller innfrielse av obligasjonene. Markedet vil reagere på en slik nedvurdering ved å sette opp rentene landet eller selskapet må betale for lån (eksempelvis obligasjonslån).

Standard & Poor's er også kjent for flere viktige aksjeindekser:

* S&P 500 (USA-basert, dekker selskaper over hele verden)
* S&P/ASX 200 (Australia)
* S&P/TSX (Canada)
* S&P/MIB (Italia)

## Selskapets historie
I 1860 utga Henry Varnum Poor *History of Railroads and Canals in the United States*. I boken ble det sammenstilt forretningsinformasjon om jernbaneselskapene. Henry Varnum grunnla senere selskapet *H.V. and H.W. Poor Co.* sammen med sønnen Henry William. Det utga nye opplag av boken.

I 1906 grunnla Luther Lee Blake *Standard Statistics Bureau*. Selskapet skulle formidle finansinformasjon om selskaper utenfor jernbanebransjen. I 1941 ble de to selskaper slått sammen til **Standard & Poor's Corp**. Selskapet har siden 1966 inngått i selskapsgruppen McGraw-Hill.

## Referanser


## Eksterne lenker
* 
* Standard-&-Poor’s Website
Risbotnvatnet

**Risbotnvatnet** (også kalt *Risbotsvatnet*) er en innsjø som ligger i Sogndal og Sunnfjord kommuner i Vestland fylke. Den ligger i nedbørfeltet til Risbotnelva, som er ei sørlig sideelv i Gaularvassdraget. Risbotnvatnet ligger i Risbotnen på Gaularfjellet.

Ved øverste enden av vannet ligger det støler tilhørende gårder i Balestrand, det har vært strid mellom bønder i Balestrand og bønder i Viksdalen angående eiendommene i dalføret.

Det er gode fiskemuligheter etter ørret i Risbotnvatnet.

## Referanser
Amazonasdelfin

* *I.g. geoffrensis*
* *I.g. boliviensis*
* *I.g. humboldtiana*

**Amazonasdelfin** (*Inia geoffrensis*), også kalt **rosa delfin**, er en søramerikansk elvedelfin som hører hjemme i Orinoco i Amazonas og Araguaia/Tocantins elvsystemer i Brasil, Bolivia, Peru, Ecuador, Colombia og Venezuela. Dette er den største elvdelfinarten, og må ikke forveksles med tucuxi (*Sotalia fluviatilis*), som i noen området overlapper amazonasdelfin. Halsen på amazonasdelfin er i stand til å snu 180 grader.

Arten ser ut som delfinene i saltvann, men de er større og har en pukkel i stedet for ryggfinne. Halene er også større. Amazonasdelfin er oppført som truet av International Union for Conservation of Nature, på grunn av forurensning, overfiske, overdreven båttrafikk, tørke og tap av habitat.

Den blir inntil 2,6 meter lang og kan veie 180&nbsp;kg. Den er grålig på farge i ung alder, og blir etter hvert rosa. Gamle individer kan være helt hvite. Amazonasdelfinen (rosa delfin) er svært utrydningstruet.

## Inndeling
Inndelingen følger Society for Marine Mammalogy og er i henhold til Committee on Taxonomy (2022).

* Odontoceti, tannhvaler
** Inioidea, søramerikanske elvedelfiner
*** Iniidae, amazonasdelfinfamilien
**** *[[amazonasdelfin|Inia]]*
***** *[[amazonasdelfin|I. geoffrensis]]*, amazonasdelfin
****** *I. g. boliviensis, bufeo, utbredt i elvene [[Madeira (elv)|Madeira]] ovenfor [[Teotônio Vilela|Teotonio]], [[Mamoré]] og den viktige sideelva [[Guaporé]]
****** *I. g. geoffrensis, nominatformen, boto, utbredt i det meste av Amazonas
*** Pontoporiidae, laplatadelfinfamilie
**** *[[Pontoporia]]*
***** *[[laplatadelfin|P. blainvillei]]*, laplatadelfin

## Referanser




## Eksterne lenker
*
Buse

:*For det tyrkiske kvinnenavnet, se [[Buse (navn)]].*
En **buse** eller **busemann** er et fiktivt vesen som voksne har skremt barn med. Hensikten har vært å få barna til å oppføre seg lydig og pent. En vanlig trussel kunne for eksempel lyde:  *- Er du ikke snill nå, så kommer Busemannen og tar deg!* Slike vesener kan kalles pedagogiske fiksjonsvesener. De voksne har ikke trodd på dem, og de hører ikke hjemme i tradisjonell folketro. Selv om enkelte foreldre kan ha utstyrt Busemannen både med tilholdssted og utseende, opptrer han ikke i sagn eller memorat.

Ordet kommer antagelig av tysk *Butze-* eller *Bussemann*, som betyr "spøkelse eller nisse". Betydningen av ordet har senere blitt utvidet til å vise til et overdrevet skremmebilde brukt om for eksempel en politisk motstander.

Omgrepet svarer til det engelske *bogey*. På begge språk kan ordet også ha betydingen snørrklump.

## Referanser


## Se også
* Brunntore.
Busemann

*Busemann* kan bety:

* Adolf Busemann (1901-1986, tysk-amerikansk vitenskapsmann)
* Busemann (fiktivt vesen)
* Busemann (snørrklump)
Petter S. Rosenlund

**Petter Sigurd Rosenlund** (født 1967) er en norsk dramatiker, manusforfatter og tv-produsent.

Rosenlund er født og oppvokst i Stavanger, men har siden 1991 vært bosatt i Oslo. Han er utdannet ved Universitetet i Bergen og ved University of California. 

Han debuterte som dramatiker med teaterstykket «*[[En umulig gutt]]*» i 1997 på Trøndelag Teater. Dette stykket er siden oversatt til åtte språk og oppført på flere teatre i Europa, deriblant på Comédie-Française i Paris. I 1999 skrev han stykket *Stor Stue for Ingenting.no* som ble oppført på Nationaltheatret i anledning teatrets 100-årsjubileum. Rosenlund er også forfatteren av den populære TV-serien *[[Kampen om tungtvannet (TV-serie)|Kampen om tungtvannet]]* fra 2015 og tv-serien *[[Hamilton (2020)|Hamilton]]* (2020) som er basert på Jan Guillous bøker. 

Rosenlund har også produsert en rekke TV-dokumentarer for NRK og TV2. Jobbet i NRK, ungdomsredaksjonen *[[U (TV-serie)|U]]* (1991–1995), i TV2, *[[Dokument2]]* (1995–1996) og i ''NRK Brennpunkt'' (1996–1998). Rosenlund har også skrevet TV-serien «*[[Tiden før Tim]]*», som i 2002 mottok Amandaprisen for beste barne- og ung­domsserie. Han har dramatisert Is-slottet for Teatret Vårt i Molde og Det norske teatret. 

Rosenlund var en av episodeforfatterne til første sesong av TV-serien Kodenavn Hunter og forfatteren bak boka og TV-serien Thomas P. som ble vist på NRK høsten 2007. For romanen mottok Rosenlund Arks barnebokpris for 2007. Han skrev manuset til forestillingen *Elektra* (etter Sofokles) som hadde premiere på Oslo Nye, Centralteatret, våren 2008 med Pia Tjelta i hovedrollen. 

Påsken 2009 hadde teaterstykket *Trollkoden* premiere ved Gålåvannet og stykket *En umulig gutt* gikk vinteren 2009 for fulle hus på Théâtre du Rond-Points hovedscene i Paris.

I juryen for Heddaprisen i periodene 2008-2012 og  2019-2022. 

I 1998 ble han tildelt Ibsenprisen for skuespillet *En umulig gutt*. Han har også vunnet Amanda og Arks barnebokpris.

Han er bror av filmfotograf John Christian Rosenlund.

## Produksjon (utvalg)

* 2023: *Sudden death*, Det Norske Teatret.  Nominert til Heddaprisen for beste scenetekst 2023.
* 2020: ''Hamilton'' (tv-serie)
* 2014: *[[Kampen om tungtvannet (TV-serie)]]*
* 2014:  *Adrian Posepilt*, Trøndelag Teater, dramatisering av Kristian Kristiansens roman.
* 2011: *[[Varg Veum – Dødens drabanter]]*. Filmmanuset, etter Gunnar Staalesens roman.
* 2009: *Trollkoden.* Familieforestilling ved Gålåvannet.
* 2008: *Elektra* (etter Sofokles)
* 2007: *[[Thomas P.]]* TV-serie på NRK i 11 episoder.
* 2007: *Thomas P.* Roman. Vinner av Arks barnebokpris 2007
* 2007: *[[Kodenavn Hunter]]* Manusforfatter av episode 3 og 4, første sesong.
* 2005: *Sara sover*. Teaterstykke.
* 2005: *Drømmen om Norge*. Dokudrama-serie på NRK.
* 2004: *Ondskapen*.  Oversettelse og dramatisering.
* 2004: *Isslottet* (dramatisering av Tarjei Vesaas' roman)
* 2002: *[[Tiden før Tim]]* TV-serie på NRK. Vinner av Amandaprisen
* 1999: *Stor Stue for Ingenting.no*. Teaterstykke, Nationaltheatret.
* 1997: *[[En umulig gutt]]* Teaterstykket. Vinner av Ibsenprisen.

## Referanser


## Eksterne lenker
* Eget nettsted
*
Lennart

**Lennart** er et mannsnavn som er mye brukt i Sverige. Det er en nedertysk form av Leonard som er dannet av de gammelhøytyske navneleddene *le(w)o*, «løve» og *harti* / *herti*, «hard», «sterk».

Lennart har navnedag 6. november i Norge og, siden 1901, 28. september i Sverige og Finland.

## Utbredelse
Eldste belegg for navnet Lennart i Sverige er fra år 1549. Navnet var i 2006 det åttende vanligste fornavnet i den mannlige befolkningen i Sverige hvis man talte med både tiltalenavn og andre fornavn, men blant de yngste hører det ikke engang med blant de 500 vanligste navnene. 31. desember 2005 fantes det totalt 141&nbsp;449 personer i Sverige med navnet, hvorav 31&nbsp;314 med det som førstenavn. År 2003 fikk 262 gutter navnet, men bare én fikk det som første fornavn.

Navnet er mer sjeldent utenfor Sverige.

|}

## Personer med navnet Lennart
* Lennart Bodström – Sosialdemokratisk politiker
* Lennart Geijer – Sosialdemokratisk justisminister
* Lennart Hellsing – forfatter av barnebøker  
* Lennart Hyland – TV-journalist og programleder
* Lennart Koskinen – svensk biskop
* Lennart Meri – tidligere president i Estland
* Lennart Nilsson – fotograf
* Lennart Torstenson – Feltmarskalk i trettiårskrigen m.m.

## Referanser


## Eksterne lenker
*
Henrik IV

**Henrik IV** kan sikte til:

* Henrik IV av Det tysk-romerske rike
* Henrik IV av England
* Henrik IV av Frankrike
Lost in Translation

***Lost in Translation*** er en amerikansk-japansk Oscar-belønnet film fra 2003. Filmen er produsert, regissert og skrevet av Sofia Coppola, datter til Francis Ford Coppola. Filmen fikk  Oscar for beste originalmanus, og ble nominert til tre andre, deriblant Oscar for beste regi.

## Handling
Et drama med elementer av komedie og romanse. Filmen dreier seg rundt den aldrende skuespilleren Bob Harris (Bill Murray) og den nylig uteksaminerte collegestudenten Charlotte (Scarlett Johansson), som utvikler en unik nærhet etter et tilfeldig møte i et stort Tokyo-hotell. (Det dreier seg om Park Hyatt Hotel i Tokyo, og mye av handlingen utspiller seg i New York Bar i hotellets 52. etasje.) Filmen tar for seg ensomhet, fremmedgjøring, søvnløshet, eksistensiell kjedsomhet og kultursjokk mot bakteppet av det moderne japanske bylandskapet.

## Utvalgt rolleliste
*Scarlett Johansson – Charlotte
*Bill Murray – Bob Harris
*Akiko Takeshita – Ms. Kawasaki
*Catherine Lambert – Jazzsangerinne 
*Giovanni Ribisi – John
*Anna Faris – Kelly

## Eksterne lenker
* 
*
Marcus Aemilius Lepidus (konsul)

**Marcus Aemilius Lepidus** (født ca. 230, død 152 f.Kr.) var en romersk konsul, pontifex maximus og censor. Som en ætling av den gamle gens (slekt)  Aemilia var høyst sannsynlig en sønn av Marcus Aemilius Lepidus, og hans brødre var Lucius og Quintus.

Som en pretor var han guvernør av Sicilia i 191 f.Kr. Han ble valgt til konsul i 187 f.Kr. Han og hans kollega, Gaius Flaminius, betvang Liguria, en kystregion i Nordvest-Italia. Fra 180 f.Kr. og framover var han pontifex maximus og fra 179 f.Kr. *princeps senatus*. Det samme året ble han også valgt til censor. I 175 f.Kr. ble han valgt til sensor for andre gang. Han hadde tilsyn med konstruksjonen av Via Aemilia i 187 f.Kr., den store romerske vegen fra Piacenza til Rimini som fortsatt er i bruk og er en av de viktigste vegene i nordlige Italia. Han etablerte romerske kolonier Parma og Modena og ga sitt navn til den romerske castrum (festning) Regium Lepidi (i dag Reggio Emilia).

I henhold til Polybios var Lepidus «den kjekkeste mannen i sin tid», foruten også, i ordene til Diodorus Siculus, «begavet med overlegen intelligens». Disse kvalitetene kombinert med en uklanderlig aristokratisk fødsel, politisk dyktighet og et omdømme for å mot, steg Lepidus raskt i gradene til å bli en av de mest framstående romere i sin generasjon.

Han var en forfar til triumviren Marcus Aemilius Lepidus.

## Referanser


## Litteratur
* Titus Livius: *[[Ab Urbe Condita (bok)|Ab Urbe Condita]]*
* Syme, Ronald (1986): *The Augustan Aristocracy*. Oxford
Rawalpindi

**Rawalpindi** er en by i det nordlige Pakistan nær Islamabad i provinsen Punjab. Rawalpindi var interimshovedstad  i Pakistan fra 1959 da den avløste Karachi som hovedstad under oppførelsen av den nye hovedstaden Islamabad. Rawalpindi ligger så tett på Islamabad at de regnes som tvillingbyer med gjensidig flyt av arbeidskraft og økonomi.  

I Rawalpindi ligger Ojhri Camp som ble brukt som ammunisjonsdepot for afghanske Mujahedin. Leiren eksploderte 10. april 1988 og mer enn 1000 mennesker ble drept.

I byen er det flere ulike arkeologiske steder, moskeer og templer som tiltrekker seg turister. 

## Galleri

Fil:Rawalpindi railway station 4.JPG|Jernbanestasjonen i Rawalpindi. 
Fil:Rawal dam in Rawal lake.jpg|Rawal-innsjøen ligger like i utkanten av Rawalpindi. 
Fil:Rawat Fort Mosque Facade.jpg|Rawat Fort i Rawalpindi. 


## Referanser


## Eksterne lenker
*